stanford-oval/wikipedia huggingface dataset:
Elokuva Ruotsissa
Nykyajan ruotsalainen elokuva

Ohjaaja Lasse Hallströmin ensimmäinen täyspitkä elokuva oli komedia Kahden kauppa (En kille och en tjej, 1975), jossa näyttelivät Magnus Härenstam ja Brasse Brännström. Hallström ohjasi suurimman osan Abban musiikkivideoista, kuten myös elokuvan Abba: The Movie, 1977. Elämäni koirana (Mitt liv som hund, 1985) ilmestyi Ruotsissa vuonna 1985 ja sai kaksi Oscar-ehdokkuutta vuonna 1987. Kansainvälisen läpimurtonsa jälkeen Hallström on työskennellyt amerikkalaisen elokuvan parissa, ja hän on ohjannut muun muassa elokuvat Gilbert Grape (1993), Oman elämänsä sankari (1999), Pieni suklaapuoti (2000) ja Casanova (2005).
Roy Andersson saavutti läpimurtonsa ensimmäisellä elokuvallaan Eräs rakkaustarina (En kärlekshistoria, 1970), jolla hän voitti samana vuonna neljä palkintoa kansainvälisillä Berliinin elokuvajuhlilla. Ohjattuaan elokuvan Giliap (1975) hän piti taloudellisen kriisin vuoksi parinkymmenen vuoden tauon elokuvatuotannosta. Tauon aikana hän työskenteli mainoselokuvien ja opetusvideoiden parissa. Maaliskuussa 1996 Andersson alkoi kuvata elokuvaa Toisen kerroksen lauluja (Sånger från andra våningen, 2000), joka menestyi samana vuonna Cannesin elokuvajuhlilla ja voitti tuomariston erityispalkinnon. Anderssonin paluuelokuva sai kriitikoilta loistavat arvostelut, ja Toisen kerroksen lauluja voitti parhaan elokuvan, ohjauksen, kuvauksen, käsikirjoituksen ja äänityksen Guldbagge-palkinnot. Syksyllä 2007 ilmestyi Anderssonin neljäs elokuva Sinä elävä (Du levande, 2007), joka nousi heti kriitikkojen suosioon.
Lukas Moodyssonin ensimmäinen elokuva Fucking Åmål (1998) kertoo muutaman teinin surkeasta elämästä ruotsalaisessa pikkukaupungissa. Elokuvasta tuli suuri menestys Ruotsissa, ja se voitti neljä Guldbagge-palkintoa vuonna 1998. Seuraava elokuva Kimpassa (Tillsammans, 2000) on synkän satiirin värittämä komedia, jonka tapahtumat sijoittuvat 1970-luvun Tukholmaan. Näiden kahden elokuvan jälkeen Moodyssonin työt saivat radikaalin käänteen. Lilja 4-ever (2002) on synkkä kertomus ihmiskaupasta, ja Reikä sydämessäni (Ett hål i mitt hjärta, 2004) kertoo amatööripornoelokuvien kuvaamisesta. Jälkimmäisestä elokuvasta tuli hyvin kiistanalainen järkyttävien kuviensa vuoksi. Moodyssonin viimeisimmät elokuvat ovat Container (2006) ja Mammutti (Mammut, 2009).
Viime vuosina nuorilta ohjaajilta on ilmestynyt menestyneitä elokuvia. Josef Fares on ohjannut komediat Jalla! Jalla! (2000) ja Kopps (2003) sekä pakolaisdraaman Zozo (2005). Reza Parsa on ohjannut draaman Före stormen (2000), Maria Blom komedian Masjävlar (2004), Jesper Ganslandt elokuvan Farväl Falkenberg (2006) ja Johan Kling elokuvan Darling (2007).
Ruotsalaisia elokuvanäyttelijöitä

Greta Garbon ja Ingrid Bergmanin ajan jälkeen monella muulla ruotsalaisella näyttelijällä on ollut kansainvälinen ura Hollywoodissa. Menestyneisiin ruotsalaisiin näyttelijöihin kuuluvat esimerkiksi Max von Sydow, Peter Stormare, Lena Olin ja Stellan Skarsgård.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Svensk film
Elokuvaohjaaja Charles Magnussonilla oli suuri merkitys varhaiselle ruotsalaiselle elokuvalle.
Komedianäyttelijä Edvard Persson (vas.) puhuu stuntman Allan Waldnerin kanssa.
Sven Nykvist ja Bergman Kuin kuvastimessa (Såsom i en spegel, 1961) -elokuvan kuvauksissa.
Ingmar Bergman Kris-elokuvan kuvauksissa (1946).
Ohjaaja Vilgot Sjöman yhdessä pääosanesittäjä Lena Nymanin kanssa Olen utelias – Keltainen (Jag är nyfiken – gul, 1967) -elokuvan kuvauksissa.
Monica Zetterlund Tehdäänpä silta (Att angöra en brygga, 1965) -elokuvan kuvaustauolla.
Näyttelijä Stellan Skarsgård.
Näyttelijä Peter Stormare.
Käännös suomeksi
Dr. Demento

| Dr>  Demento |
| --- | --- |
 Dr. Demento syyskuussa 2004
Henkilötiedot
Syntynyt: 2. huhtikuuta 1941 (ikä 83) Minneapolis, Minnesota, Yhdysvallat
Kansalaisuus:   Yhdysvallat
Aiheesta muualla
Kotisivu
Dr. Demento (oik.  Barret Eugene Hansen s. 2. huhtikuuta 1941 Minneapolis, Minnesota) on yhdysvaltalainen radio-DJ, joka on erikoistunut huumorimusiikkiin. Dr. Dementon vuonna 1970 alkanut radio-ohjelma pääsi syndikointiin 1974, ja vuosina 1978–1992 syndikoinnista vastasi Westwood One. Nykyään ohjelman levityksestä vastaa Talonian Productions.
Tunnetuimpia Dr. Dementon radio-ohjelman avulla pinnalle nousseita artisteja on ”Weird Al” Yankovic. Dr. Demento nimettiin Radio Hall of Fameen vuonna 2009.
Electro swing

| Electro swing |
| --- | --- |
Alkuperä:  swing, jazz, elektroninen musiikki, popmusiikki
Alkuperämaa:  Eurooppalaiset maat, Yhdysvallat
Kehittymisen ajankohta:  1990-luvun alku
Kehittyneitä tyylilajeja / suuntauksia:  glitch swing
Electro swing on musiikin tyylilaji, joka yhdistää vaikutteita joko vanhanaikaisesta tai modernista swingistä ja jazzista ja yhdistää sitä nykyaikaiseen, yleensä elektroniseen musiikkiin. Electro swing -yhtyeet koostuvat usein laulajista ja muusikoista, jotka soittavat perinteisiä jazzmusiikin soittimia kuten trumpetteja, pasuunoja, klarinetteja ja saksofoneja.
Electro swing -artisteja ja -yhtyeitä

Caravan Palace
Dimie Cat
Caro Emerald
Parov Stelar
Yolanda Be Cool
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Electro swing
Käännös suomeksi
Dárius Rusnák

| Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Maa:   Tšekkoslovakia> Miesten jääkiekko. |
| --- | --- | --- | --- |
|  Hopeaa | Sarajevo 1984 | jääkiekko |  |
Dárius Rusnák (s. 2. joulukuuta 1959 Ružomberok, Tšekkoslovakia) on  slovakialainen entinen jääkiekkoilija. Hyökkääjäpelaaja. Rusnák oli Tšekkoslovakian maajoukkueen parhaimpia pelaajia 1980-luvulla. Philadelphia Flyersin varaus vuonna 1987. Dárius Rusnák pelasi jääkiekkoseurassa Slovan Bratislava ja SM-liigassa KalPassa hän pelasi 178 ottelua tehden 82 maalia, 114 maalisyöttöä yht. 196 tehopistettä vuosina 1989–93.
Parhaat saavutukset

jääkiekon olympiahopea 1984
jääkiekon maailmanmestaruus 1985
Electroma

Electroma on ranskalaisen Daft Punk -yhtyeen luoma elokuva, joka sai ensi-iltansa vuonna 2006. Elokuvassa ei kuulla yhtyeen musiikkia, eivätkä yhtyeen jäsenet esiinny siinä. Elokuva kertoo yhtyeen jäsenten pyrkimyksestä muuttua roboteista ihmisiksi.
Juoni

Kaikki maan ihmiset ovat muuttuneet masentuneiksi roboteiksi. Daft Punk laulajat hankkivat itselleen iloiset ihmisen kasvot, mutta ne kuitenkin sulavat. Tämän takia heidät häädetään, ja he molemmat tekevät itsemurhan. Toinen painaa toisen itsetuhonappia, ja toinen polttaa itsensä.
Degervattnet

| Degervattnet |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Boden
Koordinaatit:  66°08′17″N, 21°22′29″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Abramsånin valuma-alue
Järveen tulevat joet:  Djupsjönån Djupsjönistä
Laskujoki:  Abramsån
Järvinumero:  SE735015-175258
Mittaustietoja
Pinnankorkeus:  137 m  mpy. 
Pituus:  8,61 km  
Leveys:  3,425 km  
Rantaviiva:  25,409 km  
Pinta-ala:  14,834 km²  
Valuma-alue:  81,97 km²  
Keskivirtaama:  noin 0,8 m³/s  
Saaria:  ei saaria
 fiDegervattnet 
Degervattnet  on Ruotsissa Norrbottenissa Bodenin kunnassa sijaitseva järvi, joka kuuluu Rånejoen vesistöön. Nimen alkuosa deger tarkoittaa suurta ja järvi onkin seudun suurin järvi .
Maantietoa

Degervattnet on 8,6 kilometriä pitkä, 3,4 kilometriä leveä ja sen pinta-ala on 1 483 hehtaaria eli 14,83 neliökilometriä. Se sijaitsee Bodenista haarautuvan Malmiradan asemakylästä Sandträskistä 1,5 kilometriä koilliseen päin. Järvellä ei ole saaria. Järven lähiympäristö on poikkeuksellisen tasaista seutua, mutta järven luoteispuolella kohoaa Åmellanberget. Vuorelta kaakkoonpäin järvelle viettävät loivat rinteet aiheuttavat järven luoteisrantaan pitkän niemen Korsuddenin. Niemen suojaan jää Sörgrenenin lahti. Järvellä on selväpiirteinen rantaviiva ettei lahtia ja niemiä suuremmin esiinny. Järven pohjois-koillisen puolella kohoaa jyrkkärinteinen Degervattenberget, joka näkyy hyvin järvelle. Sen rinteet kohoavat yli 100 metriä järven yläpuolelle. Myös järven länsirannassa kohoaa tervästi Sandträskberget, jolla on korkeutta noin 80 metriä. Järven rannat ovat metsämaata, mutta esimerkiksi Korsuddenin leveimmästä kohdastaan on suoritettu avohakkuut hiljattain. Järvelle tulee teitä eri suunnilta. Malmiradan varresta sekä Näätäsuandon ja Sörbyn väliseltä tieltä on rakennettu järvelle johtavia teitä. Järveä ei kuitenkaan voi kiertää teitä pitkin. Ranta-asutusta sijaitsee järven kaakkoiskärjessä, Sandträskbergetin alla ja laskujoen Abrahamsånin luusuanlahden Lappvikenin lähellä. Kyseessä on enimmäkseen vapaa-ajan asutuksesta tai vuokramökeistä. Sandträskbergetin takana sijaitsee Sandträskgården, tosin Sandträsketin järven rannalla, joka on toiminut alle sata vuotta sitten parantolana ja on ruotsalaisille yleisesti tunnettu esimerkiksi erään televisio-ohjelman vuoksi . Tilalla toimii nykyään matkailuyritys, joka markkinoi vapaa-ajan kalastusta myös Degervattnetiin .
Luontoarvoja

Valuma-alueen maaperän yleisimmät maalajit ovat moreeni (78 %), turve (6,5 %), siltti (0,5 %) ja kallioalueet (2,5 %). Muut alueet ovat erilaisia vesistöjä.
Järvessä elää sekä järvikaloja että vaelluskaloja, jotka nousevat järveen joesta tai peräti Perämereltä asti.
Vesistösuhteet

Degervattnet kuuluu Rånejoen vesistössä (päävesistötunnus 7) Abramsånin sivujoen valuma-alueeseen. Abramsånin valuma-alueen pinta-ala on noin 242 neliökilometriä (km²), joka on noin 6 % koko vesistön 4 207 km² pinta-alasta . Järvi on Abramsånin pääuoman läpivirtausjärvi ja järven luusuassa sen valuma-alueen pinta-ala on 81,97 km². Kun järven valuma-alue on noin 34 % Abramsånin valuma-alueesta, voidaan arvioida myös keskivirtaaman (MQ) olevan samassa suhteessa noin 0,8 m³/s joen keskivirtaamasta (MQ 2,45 m³/s). Järven omaa lähialuetta on 43,87 km².
Järven valuma-alueen reuna Luulajanjoen vesistöön vastaan seuraa Sandträskbergetin kautta kulkevaa kannasta. Järveä voidaan pitää Abramsånin lähdejärvenä, koska Abramsånin valuma-alueen pääuoma laskee ylempää Djupsjönistä alkavana erinimisenä jokena (Djupsjöån). Pienempiä puroja ovat Sörgreneniin laskeva Sörbäcken, jonka valuma-alueella sijaitsee pieniä lampia, ja sen kaakkoispäähän laskeva Degertjärnsbäcken, jonka lähdejärvenä on Degervattentjärnen. Järven laskujoki Abramsån alkaa Lappvikenista ja se laskee ensin kahden kilometrin päässä Mjövattnetiin, joka vuorostaan laskee 350 metristä Mjövattenälveniä pitkin Bredträsketiin, ja josta jatkaa lyhyt uoma heti Övre Åträsketiin. Laskujoella on heti 13 metrin pudotus matkallaan Mjövattnetiin. Vesireitti jatkaa Abrahamsån nimisenä yhtyen lopulta Rånejokeen, joka laskee Perämereen Råneån taajamassa Luulajassa.
Lähteitä > Huomautuksia

1 2  Järven luusuan virtaamatiedot on arvioitu suhteuttamalla valuma-alueiden tiedot mainitun joen joensuussa mitattuun keskivirtaamaan.
↑  Asia on luettu ruotsinkielisestä wikipedian artikkelista sv:Degervattnet.
↑  Asia on luettu ruotsinkielisestä wikipedian artikkelista sv:Sandträsk sanatorium.
Delio Onnis

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Delio Onnis
Syntymäaika: 24. maaliskuuta 1948 (ikä 76)
Syntymäpaikka: Giuliano di Roma, Latium, Italia
Pituus: 181 cm
Lempinimi: El Tano, La Barredora
Seurat
| Vuodet | Seura | O | (M) |
| 1966–1968 |  Club Almagro | 18 | (11) |
| 1968–1971 |  Gimnasia La Plata | 95 | (53) |
| 1971–1973 |  Stade de Reims | 65 | (39) |
| 1973–1980 |  AS Monaco | 232 | (157) |
| 1980–1983 |  Tours FC | 110 | (64) |
| 1983–1986 |  SC Toulon | 74 | (39) |
 Seurajoukkueuran tilastot kattavat vain kansalliset sarjat.
Delio Onnis (s. 24. maaliskuuta 1948) on italialaissyntyinen argentiinalainen jalkapallovalmentaja ja entinen hyökkääjä. Pitkällä urallaan Argentiinassa ja Ranskassa pelannut Onnis on Ranskan liigan paras maalintekijä 299 osumallaan.
Ura

Italiassa syntyneellä Onnisilla on Argentiinan kansalaisuus ja hän aloitti uransa argentiinalaisessa Club Almagrossa. Seuran junioriorganisaatiossa pelannut Onnis nousi edustusmiehistöön 1966 ja pelasi kahden kauden aikana 18 ottelua ja teki niissä 11 maalia. Hän siirtyi 1968 Gimnasia Esgrima La Plataan, jossa hän pelasi kolme vuotta ja oli johdattamassa maaleillaan seuraa liigan kolmanneksi 1970.
Euroopan kentille Onnis lähti 1971 ja liittyi ranskalaisen Stade de Reimsin miehistöön. Onnis osoitti heti alusta alkaen hienoa maalivainua iskemällä debyyttikaudellaan 22 maalia ja sijoittumalla liigan maalitilastossa neljänneksi. Kahden Reimsissä vietetyn kauden jälkeen Onnis siirtyi 1973 AS Monacoon. Hän voitti uransa ensimmäisen maalikuninkuuden 33 maalilla 1974–1975 ja oli kolmesti maalipörssin kakkonen maanmiehensä Carlos Bianchin jälkeen. Monaco putosi kaudeksi 1976/77 Division 2:een, mutta Onnis jatkoi seurassa ja oli palauttamassa sitä takaisin liigaan. Seuratasolla Onnisin aika Monacossa huipentui mestaruuteen 1977–1978, mutta henkilökohtaisella tasolla tuli vielä liigan maalikuninkuus 1979–1980.
Onnis jätti Monacon 1980 ja pelasi seuraavat kolme kautta Toursissa voittaen maalikuninkuuden kahdesti. Kausi 1982–1983 sujui surkeasti sekä Onnisilta että Toursilta. Onnis teki vain 11 maalia, mikä on hänen uransa huonoin saavutus, ja Tours putosi liigasta. Onnis jätti kauden jälkeen Toursin ja siirtyi SC Touloniin, jossa voitti ensimmäisellä kaudellaan uransa viidennen ja viimeisen maalikuninkuuden. Hän lopetti uransa Toulonissa 1986.
Pelaajauransa jälkeen Onnis toimi SC Toulonin ja Paris FC:n päävalmentajana ilman suurempaa menestystä.
Ura > Meriitit

Ranskan mestaruus: 1978
Coupe de France: 1980
Ranskan liigan maalikuningas (5): 1975, 1980, 1981, 1982, 1984
Ranskan liigan kaikkien aikojen maalintekijä (299 maalia)
Aiheesta muualla

Futbol Factory profiili (espanjaksi)
BDFA profiili (espanjaksi)
Monaco profiili (ranskaksi)
| 0 | 1 | 2 |
| --- | --- | --- |
| Edeltäjä: Rolland Courbis | SC Toulonin päävalmentaja 1990–1991 | Seuraaja: Guy David |
| 0 | 1 | 2 |
| --- | --- | --- |
| Edeltäjä: Hubert Velud | Paris FC:n päävalmentaja 1992–1995 | Seuraaja: Hubert Velud |
Eco Harvesting

Eco-Harvesting on Aker BioMarine -yhtiön kehittämä kalastustekniikka.
Etelänkrillistä valmistetaan krilliöljyä.
Eco-Harvesting-teknologiaa käytetään krillirapujen pyytämiseen. Kalastusprosessi tapahtuu kokonaan veden alla, mistä krillit pumpataan suoraan laivan kannen tuotantokoneistoon. Krilleistä valmistetaan krilliöljyä. Toisin kuin tavallisen kalastuksen, Eco-Harvesting-teknologian väitetään olevan ympäristöystävällistä.kenen mukaan? Kalastusta valvoo järjestö Convention for the Conservation of Antarctic Marine Living Resources.
Eco-Harvesting-menetelmällä tuotettua krilliöljyä voi Suomessa ostaa luontaistuotekaupoista.
Delion (Boiotia)

| Delion> Δήλιον.Sijainti |
| --- | --- |
 Delion
Koordinaatit:  38°20′46″N, 23°39′41″E
Valtio:  Kreikka
Paikkakunta:  Dílesi(?), Tanágra, Boiotia, Keski-Kreikka
Historia
Tyyppi:  pyhäkkö ja kaupunki
Kulttuuri:  antiikki
Alue:  Boiotia
Infobox OKNimi-testi OK: 
Delion (m.kreik. Δήλιον, Dēlion, lat. Delium) oli antiikin aikainen Apollonille omistettu pyhäkkö sekä pieni kaupunki Boiotiassa Kreikassa. Nimen perusteella sen arvellaan sijainneen nykyisten Tanágran kunnan Dílesin kylän tai Pláka Dílesin kaupungin paikalla tai lähellä.
Maantiede

Delion sijaitsi rannikolla Tanagran kaupunkivaltion alueella, pari kilometriä länteen Oropoksen alueesta. Delion oli ensisijaisesti Apollonille omistetun pyhäkön ja temppelin paikka. Sen lähellä oli pieni kaupunki ja satama. Liviuksen mukaan Delionin etäisyys Tanagrasta oli viisi roomalaista mailia (n. 7,4 km), ja se sijaitsi rannikolla paikassa, josta etäisyys vastapäiselle Euboian rannikolle oli neljä mailia (n. 5,9 km). Strabon puhuu Delionista Apollonille omistettuna temppelinä sekä pienenä tanagralaisten kaupunkina (πολίχνιον, polikhnion), jonka etäisyys Auliista oli 40 stadioninmittaa.
Nykyinen Dílesin kylä on oletettavasti perinyt nimensä Delionista muuttuneessa muodossa. Kylä sijaitsee jonkin verran sisämaassa. Edellä mainitun Liviuksen antaman kuvauksen perusteella itse temppeli sijaitsi rannikolla, joten Dílesi saattaa olla pyhäkön sijaan ennemmin Delionin kaupungin paikalla.
Historia

Delion sai nimensä Apollonille pyhitetystä Deloksen saaresta. Paikalla on ollut asutusta viimeistään mykeneläiseltä kaudelta lähtien. Delionin kaupunki kuului alun perin Theban ja myöhemmin Tanagran hallintaan. Kaupungin asukkaasta käytettiin etnonyymiä Dēlieus (Δηλιεύς).
Historiassa Delion tunnetaan ennen kaikkea peloponnesolaissodan kahdeksantena vuonna eli 424 eaa. käydystä Delionin taistelusta. Siinä ateenalaiset kärsivät merkittävän tappion boiotialaisille. Ateenan joukkojen komentaja Hippokrates oli aiemmin vallannut Delionin temppelin, muuttanut sen lisärakenteilla linnoitukseksi ja jättänyt paikalle varuskunnan. Hän oli marssimassa Ateenaan päin ja oli jo Oropoksen alueella 10 stadioninmitan päässä Delionista, kun kohtasi boiotialaisten joukot, jotka pyrkivät katkaisemaan hänen vetäytymisensä.
Seuranneessa taistelussa ateenalaiset kärsivät suuren tappion. Boiotialaiset valtasivat temppelin 17. päivänä taistelun jälkeen. Sokrates osallistui taisteluun yhtenä hopliiteista, ja erään kertomuksen mukaan pelasti sen aikana Ksenofonin hengen. Toisen kertomuksen mukaan hänen omaa vetäytymistään suojasi Alkibiades, joka palveli ratsuväessä.
Vuonna 192 eaa. Rooman armeijan yksikkö kärsi vuorostaan Delionissa tappion Antiokhoksen joukoille.
Rakennukset ja löydökset

Delionista on tehty vain vähän löytöjä. Nykyisestä Dílesin kylästä on löydetty joitakin hellenistiselle ja roomalaiselle kaudelle ajoittuvia jäänteitä. Löytöjen perusteella arvellaan, että pyhäkkö on ollut olemassa ennen kaikkea arkaaisella ja klassisella kaudella ja kaupunki enemmässä määrin vasta roomalaisella kaudella ja edelleen bysanttilaiselle kaudelle saakka.
Essam El-Hadary

| 0 | 1 | 2 |
| --- | --- | --- |

Henkilötiedot
Koko nimi: Essam Kamal Tawfik el-Hadary
Syntymäaika: 15. tammikuuta 1973 (ikä 51)
Syntymäpaikka: Damietta, Egypti
Pelipaikka: Maalivahti
Pituus: 183 senttimetriä
Lempinimi: Assuanin pato Afrikan peto
Seura
Seura:  Wadi Degla
Pelinumero: 1
Junioriseurat
1991–1993:  Damietta Club
Seurat
| Vuodet | Seura | O (M) |
| 1993–1996 1996–2008 2008–2009 2009–2010 2010 2011–2013 2012 2013– |  Damietta Club  Al-Ahli  FC Sion  Ismaili SC  Zamalek  Al-Merreikh → Al-Ittihad Alexandria  Wadi Degla |  510 (1) 32 (0) 21 (0) 4 (0) 13 (0) 1 (0) 16 (0) |
Maajoukkue
| 1997– |  Egypti | 141 (0) |
 Seurajoukkueuran tilastot kattavat vain kansalliset sarjat, päivitetty 31. toukokuuta 2014.  Maajoukkueuran tilastot päivitetty 8. heinäkuuta 2014.
| Mitalit> Maa:   Egypti.Miesten jalkapallo.AM-kilpailut  | Mitalit> Maa:   Egypti.Miesten jalkapallo.AM-kilpailut  | Mitalit> Maa:   Egypti.Miesten jalkapallo.AM-kilpailut  | Maa:   Egypti> Miesten jalkapallo. |
| --- | --- | --- | --- |
|  Kultaa | Burkina Faso 1998 | Jalkapallo |  |
|  Kultaa | Egypti 2006 | Jalkapallo |  |
|  Kultaa | Ghana 2008 | Jalkapallo |  |
|  Kultaa | Angola 2010 | Jalkapallo |  |
Essam Kamal Tawfik el-Hadary (arab. عصام كمال توفيق الحضري‎‎, s. 15. tammikuuta 1973 Damietta, Egypti) on egyptiläinen jalkapallomaalivahti. Hän edustaa Egyptin valioliigassa pelaavaa Wadi Deglaa. El-Hadarya pidetään yhtenä Afrikan parhaista maalivahdeista kautta aikain.
Ura

El-Hadaryn ura alkoi Damietta Clubin junioreissa, josta hän siirtyi vuonna 1996 Egyptin ja Afrikan menestyneimpään jalkapalloseuraan Al-Ahliin. Ura uudessa seurassa osoittautui menestyksekkääksi, sillä hän oli voittamassa jo ensimmäisellä kaudellaan 1996–1997 Egyptin valioliigaa. Yhteensä el-Hadary voitti Egyptin valioliigan mestaruuden seitsemän kertaa, Egyptin cupin ja Egyptin Super Cupin neljä kertaa. Lisäksi hän saavutti joukkueensa kanssa menestystä Afrikan Mestarien liigassa ja African Super Cupissa. El-Hadary pelasi yli 500 ottelua joukkueen paidassa, joissa hän teki yhden maalin vuoden 2001 Afrikan Super Cupissa.
14. helmikuuta 2008 FC Sion ilmoitti tehneensä neljän vuoden sopimuksen El-Hadaryn kanssa. Siirto kuitenkin aiheutti ongelmia, sillä Al-Ahli ilmoitti BBC Sportille etteivät he ole sopineet mitään pelaajan siirrosta. FC Sion väitti kuitenkin ostaneen El-Hadaryn käyttäen "Webster-arrest" termiä, jonka mukaan pelaaja voi ostaa itsensä irti sopimuksesta ja jättää seuransa ilman lupaa. Myöhemmin Sion tarjosi Al Ahlille 400 tuhatta Yhdysvaltain dollaria siirtokorvaukseksi. 28. helmikuuta 2008 Sion julkisti virallisesti El-Hadaryn olevan heidän joukkueen uusi maalivahti. Siirto oli samalla ensimmäinen Webster-arrest menetelmällä tehty siirto sitten termin medialle luoneen Andy Websterin, joka siirtyi samanlailla Heartsista Wiganiin. Päivää myöhemmin siirron julkistamisesta El Hadary palasi takaisin Kairoon 29. helmikuuta 2008 pyytääkseen julkisesti anteeksi Al Ahlilta kolmen eri televisiokanavan kautta. 7. maaliskuuta 2008 hän sai Al Ahlin johtoportaalta rangaistuksen, jonka myötä El Hadary sai kolmen viikon pelikiellon ja 250 tuhannen Egyptin punnan sakot. FC Sionin varmistuneen siirron julkistamisesta huolimatta hän sai pelata ensimmäiset ottelunsa uuden joukkueen paidassa huhtikuusta 2008 lähtien, kun Fifa ilmoitti sveitsiläisjoukkueelle tästä luvasta.
Ensimmäisellä kaudellaan Sveitsissä el-Hadary pelasi kuusi ottelua ja jatkoi joukkueessa tehdyn sopimuksen mukaan. Toisella kaudella hän sai runsaammin peliaikaa, mutta kauden päätteeksi päätti palata kotimaahansa Egyptiin. El-Hadary allekirjoitti Ismailin kanssa sopimuksen 20. heinäkuuta 2009.
1. kesäkuuta 2010 Court of Arbitration for Sport langetti El-Hadarylle neljän kuukauden pelikiellon, koskien siirtoa Al-Ahlista Sioniin helmikuussa 2008. Kielto astui voimaan Egyptin valioliiga kauden 2010-2011 avauksesta lähtien. Ennen kauden alkua hän siirtyi Ismailista Zamalekiin, jossa hän ehti kuitenkin pelata neljä ottelua ennen pelikiellon astuessa voimaan.
Helmikuussa 2011 El-Hadaryn väitettiin kärsineen neljän kuukauden pelikieltonsa ja siirtyi tämän myötä Sudaniin Al-Merreikhiin. Hän pelasi joukkueessa kauden verran oltuaan hetkellisesti lainalalla Al-Ittihad Alexandriassa. Al-Merreikhin riveissä El-Hadary saavutti Sudanin mestaruuden ja Sudanin cupin. Lopulta kaudeksi 2013–2014 hän palasi takaisin kotimaahansa Egyptiin Wadi Deglan riveihin.
Maajoukkueura

Maajoukkueessa El-Hadary on pelannut vuodesta 1997 lähtien yhteensä 139 maaottelua. Hän on voittanut kolme kertaa Afrikan-mestaruuden vuosina 1998, 2006, 2008 ja 2010. El-Hadary edusti Egyptiä myös vuoden 2009 Maanosaliittojen cupissa. Tuossa turnauksessa Egypti saavutti historiallisen 1-0 voiton hallitsevasta maailmanmestarista, Italiasta. El-Hadary palkittiin ottelun parhaana pelaajana.
Saavutukset > Seurajoukkueissa

Egyptin valioliiga (7): 1997, 1998, 1999, 2000, 2005, 2006, 2007
Egyptin Cup (4): 2001, 2003, 2006, 2007
Afrikan Mestarien liiga (3): 2001, 2005, 2006
Egyptin Super Cup (4): 2003, 2005, 2006, 2007
Sudanin mestaruus: 2011
Sudanin cup: 2012
Saavutukset > Maajoukkueessa

Afrikan-mestaruus (4): 1998, 2006, 2008, 2010
Saavutukset > Henkilökohtaiset

Afrikan kisojen paras maalivahti: 2010
Afrikan vuoden jalkapallomaalivahti: 2001, 2006
MM-kilpailujen vanhin koskaan kentällä käynyt pelaaja: 2018